Пераход грамадскага летазлічэння на грыгарыянскі каляндар прывёў да таго, што праваслаўныя людзі сталі святкаваць Каляды ў час паміж 6-7 і 21 студзеня. А калі ўзгадаць гістарычны дыялог культур, які адбываўся на Беларусі на працягу многіх стагоддзяў, то атрымалася так, што разам з Першай каляднай куццёй сталі адзначаць Раство Хрыстова, разам з Другой куццёй — святое Васілле (дзень ушанавання святога Васіля Кесарыйскага і стары Новы год), разам з Трэцяй куццёй — Вадохрышча.